László Csányi

László Csányi (1790 – 10. lokakuuta 1849) oli unkarilainen vallankumouksellinen. Hän palveli 1809–1815 husaarina. Hän oli Ferenc Deákin kannattaja. Vuoden 1848 vallankumouksen puhjettua hänet nimitettiin komissaariksi tukahduttamaan serbien ja kroaattien välisiä levottomuuksia. Sittemmin hän oli vallankumouskomissaarina Pestissä ja Siebenbürgenissä. Itsenäisyysjulistuksen jälkeen hänestä tuli huhtikuussa 1849 kulkulaitosministeri. Kun unkarilaiset olivat saman vuoden elokuussa antautuneet Világosissa, hän antautui venäläisille, jotka luovuttivat hänet itävaltalaisille. Hänet hirtettiin lokakuussa 1849.

Vallankumoushallinnon virkamiehenä hän toimi ahkerasti ja nuhteettomasti, mutta hän oli myös julmuutta lähenevän kova.

Lähteet

Vallankumoukselliset
Virkamiehet
Unkarin ministerit
Vuonna 1790 syntyneet
Vuonna 1849 kuolleet